છેલ્લા વાઇસરોય લૉર્ડ માઉન્ટબેટન(હ્યુગ બોનવિલે) પોતાની પત્ની એડિવના(ગિલિયન એંડરસન) અને પુત્રી પામેલા સાથે ભારત પહોંચે છે, વર્ષ છે 1947. જ્યારે બ્રિટિશ સરકાર ભારતને શાંતિપૂર્વક સત્તા સુપરત કરવાની હોય છે. લૉર્ડ માઉન્ટબેટનનો મહેલ 'ધ વાઇસરોઇસ હાઉસ' ભારતના ભાગલાની વાર્તા જણાવે છે. એક એવી ઘટના જેના પડઘા ભારતના ઇતિહાસમાં લાંબા સમય સુધી જોવા મળ્યા હતા. આ દરમિયાન વાઇસરૉયના એસ્ટેટમાં નવા-સવા નોકરીએ જોડાયેલ જીત(મનીષ દયાળ) અને તેની બાળપણની મિત્ર આલિયા(હુમા કુરૈશી) એકબીજાના પ્રેમમાં પડે છે. લાંબા સમય બાદ અચાનક જ ભેગા થયેલા આ બાળપણના મિત્રો પોતાના પ્રેમને સંબંધનું નામ આપવા માંગે છે, પરંતુ આલિયા મુસલમાન છે અને પહેલેથી જ કોઇ બીજા સાથે બંધાઇ ચૂકી છે. જીત પોતાના પ્રેમને મેળવવા કટિબદ્ધ છે, પરંતુ ભારત અને પાકિસ્તાનના ભાગલા વચ્ચે, જ્યાં હિંદુ અને મુસ્લિમના બે અલગ દેશ કરવાની કટ્ટર વિચારધારા આકાર લઇ રહી છે, ત્યારે એ શક્ય છે ખરું?